Source: http://arenabihoreana.ro/2017/08/avantaj-pentru-csm-digi-oradea-in-preliminariile-ligii-campionilor/
Timestamp: 2018-02-22 02:52:34+00:00

Document:
Avantaj pentru CSM Digi Oradea in preliminariile Ligii Campionilor | Arena Bihoreana
Posted August 21, 2017 by Lucian Popa in Polo
CSM Digi Oradea este calificată direct în cel de-al 2-lea tur preliminar din Liga Campionilor la polo – ediția 2017/18. Anunțul a fost făcut de către LEN în cursul zilei de vineri (18.08).
Astfel, startul campaniei continentale pentru formația antrenată de către Dorin Costrăș și Ciprian Cîmpianu se va da la sfârșitul lunii septembrie. Turul al 2-lea preliminar în Liga Campionilor se va desfășura sub formă de turnee ce vor avea loc în locații stabilite ulterior. Cert este că turul al 2-lea preliminar se va desfășura între 29 septembrie și 1 octombrie anul curent.
În prealabil, mai exact între 15-17 septembrie 2017, se va desfășura primul tur preliminar. Sistemul de desfășurare este sub forma a trei turnee, programate a se desfășura în Bosnia, Franța și Israel. Fiecare grupă va avea patru sau cinci echipe.
Primele două clasate în fiecare grupă se vor califica în cel de-al 2-lea tur preliminar.
Echipele înscrise în primul tur preliminar sunt Banja Luka (BIH), Mornar Split (CRO), CN Terrassa (ESP), Strasbourg ASTT (FRA), ANC Glyfada (GRE), OSC Budapest (HUN), ASA Tel-Aviv (ISR), CC Napoli (ITA), Jadran Herceg Novi (MNE), CF PORTUENSE (POR), Sintez KAZAN (RUS), Galatasaray ISTANBUL (TUR) și Enka Sport ISTANBUL (TUR).
Tragerea la sorți pentru primul tur preliminar are loc sâmbătă (19.08), la NoviSad, Serbia.
Celor șase echipe calificate din primul tur preliminar, alături de CSM Digi Oradea, li se vor alătura următoarele echipe în cel de-al 2-lea tur: Mladost Zagreb (CRO), CN Marseille (FRA), ASC Duisburg (GER), Vouliagmeni (GRE), Eger (HUN), AN Brescia (ITA), UZSC Utrecht (NED), Spartak Volgograd (RUS), Vojvodina NoviSad (SRB), respectiv CN Sabadell (ESP).
În turul al 2-lea vor fi patru grupe (tot atâtea locații pentru desfășurarea turneelor). Una dintre grupe va avea cinci echipe, iar celelalte trei vor fi alcătuite din patru echipe fiecare.
Primele două clasate în fiecare grupă se califică în turul al 3-lea. Acesta se va desfășura sub formă de dublă eliminatorie. Meciurile se vor disputa pe 14 și 18 octombrie. Învingătoarele se califică în grupele Ligii Campionilor, programate să demareze pe 25 octombrie anul curent.
arenaa, arenabihoreana, csm digi oradea in turul trei, csm digi oradea in turul trei preliminar, Lucian Popa, sport in romania
csm digi oradea in turul trei
CSM Digi Oradea în turul al treilea al Champions League

References: CSM 

CSM 
 CSM 
 csm 
 csm 

csm 

CSM